stanford-oval/wikipedia huggingface dataset:
Mataramin sulttaanikunta
Historia > Amangkurat III ja ensimmäinen perimyssota

Amangkurat II kuoli 1703, ja hänen poikansa Sunan Mas seurasi häntä hallitsijanimellä Amangkurat III. Hän joutui jo seuraavana vuonna setänsä Pangeran Pugerin johtaman ja hollantilaisten tukeman kapinan kohteeksi, osittain siksi, että hollantilaiset uskoivat hänen vehkeilevän Surapatin kanssa heitä vastaan. Kauppakomppania tunnusti Pangeran Pugerin Mataramin sulttaaniksi 7. heinäkuuta 1704, ja lokakuussa samana vuonna hän otti hallitsijanimen Pakubuwono I. Alkoi ensimmäinen Jaavan kolmesta perimyssodasta.
Ahtaalle ajettu Amangkurat III ilmoitti vuonna 1708 olevansa valmis neuvotteluihin, mutta hollantilaiset vangitsivat hänet ja karkottivat hänet perheineen Ceylonille. Samoin tehtiin myös Surapatin kapinaan osallistuneille jälkeläisille.
Hallitsijat

Gedhe Pamanahan (? – n. 1575)
Senapati (1582 (?) –1601)
Panembahan Krapyak (1601–1613)
Agung (1613–1646)
Amangkurat I (1646–1677)
Amangkurat II (1677–1703)
Amangkurat III (1703–1704)
Pakubuwono I (1704–1719)
Amangkurat IV (1719–1725)
Pakubuwono II (1725–1749)
Pakubuwono III (1749–1755)
Kulttuuri

Islamista tuli Mataramin pääuskonto ilmeisesti noin 1628–1629.
Agungin valtakaudella Mataramissa otettiin vuonna 1633 käyttöön oma kalenteri jaavalaisen ja islamilaisen perinteen pohjalta aiemman hindulaisen kalenterin tilalle.
Piirros Mataramin armeijasta Bataviassa
Mikrofloora

Mikrofloora eli pieneliökasvusto on ihmisen iholla ja pinnallisilla limakalvoilla kasvava mikrobien kokonaisuus. Ihminen elää mikroflooran kanssa yleensä sopusoinnussa ja lisäksi mikrofloora suojaa ihmistä patogeenisilta mikrobeilta.
Mesenaatti

Sanan mesenaatti taustalla on roomalainen kulttuurin suosija Maecenas, jonka muotokuva on Irlannissa Galwayssa.
Mesenaatti (lat. maecenas) on taiteen, taiteilijoiden ja joskus myös tieteenharjoittajien suosija ja heidän taloudellinen tukijansa. Tuki voi olla suoria lahjoituksia ja erilaisia stipendejä tai taiteilijan teosten ostamista tai tilaamista riittävän tulotason turvaamiseksi.
Tunnetuimpia mesenaatteja ovat olleet Medicin suku Firenzessä renessanssin aikaan ja mesenaateille nimensä antanut roomalainen Gaius Maecenas.
Nykyisin mesenaatteina toimivat yksityishenkilöiden sijaan usein säätiöt ja valtiot, jotka jakavat tyypillisesti apurahoja hakemusten perusteella.
Suomalaisia mesenaatteja

| --- | --- |
 Emil Aaltonen  Antti Ahlström  Amos Anderson  Maire Gullichsen  Mirjam Helin  Niklas Herlin  Sara Hildén  Heikki Huhtamäki  Alfred Kordelin  Juho Lallukka :  Launo Laakkonen  Lauri Nautela  Hanna Nurminen  Saastamoisen suku (Saastamoisen säätiö)  Vexi Salmi  Gösta Serlachius  Kauko Sorjonen  Gösta Stenman  Frithiof Tikanoja
Elokuvat

Mesenaatti (Sara Hildénin elämästä kertova dokumenttielokuva)
Mika Ripatti

| Mika Ripatti> Henkilötiedot |
| --- | --- |
Syntynyt: 1964 Espoo
Ammatti:  käsikirjoittaja
Aiheesta muualla
IMDb
Elonet
Mika Ripatti (s. 1964 Espoo) on suomalainen elokuva- ja televisiokäsikirjoittaja.
Ripatin ura alkoi Yle TV2:n suursarjan Elämän suola (1996–1998) parissa. Hän oli yksi sarjan lukuisista käsikirjoittajista. Myös Seppo Vesiluoma kuului käsikirjoittajatiimiin ja Elämän suolan kautta alkoi hänen ja Ripatin pitkälle jatkunut yhteistyö. Parivaljakko on kirjoittanut muun muassa televisiosarjat Siperian nero (2000) ja Seitsemän (2001). Yhteistyö on jatkunut myös pitkien elokuvien parissa, kuten Vieraalla maalla (2003) ja Keisarin salaisuus (2006).
Vuonna 2003 ensi-iltansa sai myös Johanna Vuoksenmaan ohjaama ja Ripatin kirjoittama Nousukausi, joka oli komedia juppipariskunnan elämysmatkasta Helsingin Jakomäkeen. Ripatti on tehnyt sovituksen myös Olli Saarelan elokuvaan Suden vuosi (2007). Elokuva perustui Virpi Hämeen-Anttilan samannimiseen romaaniin.
Aiheesta muualla

Mika Ripatti Internet Movie Databasessa. (englanniksi)
Mika Ripatti Elonetissä.
Melissa George

| Melissa George |
| --- | --- |
 Melissa George vuonna 2009.
Henkilötiedot
Koko nimi:  Melissa Suzanne George
Syntynyt: 6. elokuuta 1976 (ikä 48)  Perth, Länsi-Australia
Ammatti:  näyttelijä
Näyttelijä
Aktiivisena:  1993–
Merkittävät roolit:  Lauren Reed (Alias)
Aiheesta muualla
melissageorge.co.uk
IMDb 
Elonet
Melissa Suzanne George (s. 6. elokuuta 1976 Perth, Australia) on australialainen näyttelijä, joka tunnetaan muun muassa Lauren Reedin roolista televisiosarjassa Alias.
Elämä

George urheili nuorena huipputasolla rullaluistelussa.
Vuonna 2000 George meni naimisiin ohjaaja Claudio Dabedin kanssa, mutta he erosivat vuoden 2010 lopulla. Vuoden 2012 Bafta-gaalassa George tutustui ranskalaiseen elokuva-alan yrittäjään Jean-David Blanciin, ja he alkoivat seurustella. Parille syntyi helmikuussa 2014 poika, Georgen esikoinen.
Filmografia

| Vuosi | Suomenkielinen nimi | Alkuperäinen nimi | Rooli | Huom>  |
| --- | --- | --- | --- | --- |
| 1993–1996 | Home and Away | Home and Away | Angel Parish | Televisiosarja, Logie-palkinto |
| 1997 | Fable | Fable | Rex Fable | Televisioelokuva |
| 1997 | Roar | Roar | Molly | Televisiosarja |
| 1998 | Dark City | Dark City | May |  |
| 1999 | The Limey – kostaja Lontoosta | The Limey | Jennifer ”Jenny” Wilson |  |
| 2001 | Kuka on cool? | Sugar & Spice | Cleo Miller |  |
| 2001 | Mulholland Drive | Mulholland Dr. | Camilla Rhodes |  |
| 2001 | New Port South | New Port South | Amanda |  |
| 2001 | Ilmiantajat | Thieves | Rita | Televisiosarja |
| 2003 | Vähät rakkaudesta | Down with Love | Elkie |  |
| 2003–2004 | Alias | Alias | Lauren Reed | Televisiosarja |
| 2005 | The Amityville Horror | The Amityville Horror | Kathy Lutz |  |
| 2005 | Houkutus | Derailed | Deanna Schine |  |
| 2006 | Turistas | Turistas | Pru Stagler |  |
| 2007 | Music Within | Music Within | Christine |  |
| 2007 | Waz | W Delta Z | Helen Westcott |  |
| 2007 | 30 päivää kaamosta | 30 Days of Night | Stella Olemaun |  |
| 2008 | Terapiassa | In Treatment | Laura | Televisiosarja Golden Globe -ehdokas 2009 |
| 2008–2009 | Greyn anatomia | Grey’s Anatomy | Sadie Harris | Televisiosarja |
| 2009 | Aavelaiva Triangle | Triangle | Jess |  |
| 2011 | Läimäys | The Slap | Rosie | Televisiosarja |
| 2011 | Yksinäinen paikka kuolla | A Lonely Place to Die | Alison |  |
| 2011 | Swinging with the Finkels – parit vaihtoon | Swinging with the Finkels | Janet |  |
| 2012 | Between Us | Between Us | Sharyl |  |
| 2013 | Felony | Felony | Julie Toohey |  |
| 2013–2014 | Good Wife | The Good Wife | Marilyn Garbanza |  |
Aiheesta muualla

Kuvia tai muita tiedostoja aiheesta Melissa George Wikimedia Commonsissa
Melissa George Internet Movie Databasessa. (englanniksi)
Minegumo (1937)

| MInegumo/峯雲 |
| --- | --- |
 Minegumon vesillelasku

Aluksen vaiheet
Rakentaja:  Fujinagata
Kölinlasku:  22. maaliskuuta 1937
Laskettu vesille:  4. marraskuuta 1937
Palveluskäyttöön:  30. huhtikuuta 1938
Poistui palveluskäytöstä:  upotettu 5. maaliskuuta 1943
Tekniset tiedot
Uppouma:  2 408 t
Pituus:  118,3 m (kokonaispituus) 115 m (vesiraja)
Leveys:  10,3 m
Syväys:  3,7 m
Koneteho:  51 000 shp
Nopeus:  34,85 solmua
Miehistöä:  230
Aseistus
Aseistus:  6 x 12,7 cm/50 type 3 28 x 2,5 cm type 96 -ilmatorjuntatykkiä 4 x 13 mm type 93 -ilmatorjuntatykkiä 8 x 61 cm torpedoputkea 36 x syvyyspommia
Minegumo (jap. 峯雲) oli Keisarillisen Japanin laivaston Asashio-luokan hävittäjä toisessa maailmansodassa.
Valmistus

Alus tilattiin vuoden 1934 Maru-2 ohjelmassa Fujinagatan telakalta, missä köli laskettiin 22. maaliskuuta 1937. Alus laskettiin vesille saman vuoden lopulla 4. marraskuuta ja valmistui 30. huhtikuuta 1938.
Palvelus

Alus upotettiin 5. maaliskuuta 1943.
Michael Minj

Michael Minj (8. lokakuuta 1932 – 15. marraskuuta 2004) oli intialainen roomalaiskatolinen piispa. Hänet vihittiin jesuiittojen papiksi 25. maaliskuuta 1965 ja nimitettiin Gumlan hiippakunnan piispaksi 28. toukokuuta 1993. Piispaksi vihkiminen seurasi 22. elokuuta. Pääkonsekraattorina toimi Telesphore Placidus Toppo, jota avustivat Victor Kindo ja Paschal Topno.
Minj toimi hiippakuntansa johdossa kuolemaansa saakka.
Meselech Melkamu
Henkilökohtaiset ennätykset > Ulkoradat

1 500 metrin juoksu: 4.07,52 (2007)
Mailin juoksu: 4.33,94 (2003)
3 000 metrin juoksu: 8.34,73 (2005)
5 000 metrin juoksu: 14.31,91 (2010)
10 000 metrin juoksu: 29.53,80 (2009)
10 kilometrin maantiejuoksu: 31.33 (2010)
20 kilometrin maantiejuoksu: 1.06.43 (2012)
Puolimaraton: 1.08.05 (2013)
25 kilometrin maantiejuoksu: 1.23.23 (2012)
30 kilometrin maantiejuoksu: 1.39.58  (2012)
Maraton: 2.21.01 (2012)
Henkilökohtaiset ennätykset > Sisäradat

3 000 metrin juoksu: 8.23,74 (2007)
Mike Newton

Mike Newton voi tarkoittaa seuraavia:
Mike Newton (s. 1960), brittiläinen liikemies ja kilpa-autoilija
Mike Newton, kuvitteellinen henkilö Houkutus-sarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mike Newton”, voi hakea sivunnimihaulla, laajalla sivunnimihaulla tai tekstihaulla.
Mike Mularkey

Mike Mularkey
Michael Rene Mularkey (s. 19. marraskuuta 1961) on yhdysvaltalainen amerikkalaisen jalkapallon valmentaja ja entinen pelaaja. Peliurallaan Mularkey pelasi NFL:ssä vuosina 1983-1991 sisempänä laitahyökkääjänä Minnesota Vikingsin ja Pittsburgh Steelersin joukkueissa.. Peliuran jälkeen hän alkoi valmentajaksi. Hän on toimi useissa joukkueissa hyökkäyksen apuvalmentajana ja koordinaattorina. Hän on toiminut kuuden kauden ajan päävalmentajana kolmessa eri joukkueessa. Buffalo Billsissä vuosina 2004-2005, Jacksonville Jaguarsissa vuonna 2012 ja Tennessee Titansissa vuosina 2015-2017. .
Miesten Ykköspesis-kausi 2017
Miesten Ykköspesiksen sarjajärjestelmä 2017 > Runkosarja

Runkosarjassa pelataan kaksinkertainen sarja sekä lisälohkot (koti- ja vierasottelu, jotka arvotaan lohkon sisällä). Runkosarjan ottelumäärä on 24 ottelua joukkuetta kohden.
Lisälohkot:
Hamina-Kuopio-Siilinjärvi
Kiri-Lievestuore-Lohi
Pöytyä-Tampere-Ulvila
Muhos-Vähäkyrö-Ylivieska
Miesten Ykköspesiksen sarjajärjestelmä 2017 > Jatko-ottelut

Runkosarjan voittaja nousee suoraan Superpesikseen kaudelle 2018.
Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2.-5. ja 3.-4.) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla.
Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2018.
Miesten Ykköspesiksen sarjajärjestelmä 2017 > Putoaminen

Runkosarjan 12. sijoittunut joukkue putoaa suoraan suomensarjaan kaudelle 2018.
Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä. Kotietu on runkosarjassa paremmin sijoittuneella joukkueella. Otteluparin voittaja säilyttää paikkansa Ykköspesiksessä kaudelle 2018 ja otteluparin häviäjä putoaa suomensarjaan kaudelle 2018.
Runkosarjan sarjataulukko

| Sijoitus | Joukkue | Pelattu | 3P | 2P | 1P | 0P | TJ | PJ | JE | P |
| --- | --- | --- | --- | --- | --- | --- | --- | --- | --- | --- |
| 1 | Haminan Palloilijat | 24 | 13 | 8 | 1 | 2 | 311 | 153 | +158 | 56 |
| 2 | Siilinjärven Pesis | 24 | 13 | 6 | 2 | 3 | 215 | 119 | +96 | 53 |
| 3 | Pöytyän Urheilijat | 24 | 13 | 4 | 3 | 4 | 232 | 165 | +67 | 50 |
| 4 | Manse PP, Tampere | 24 | 11 | 5 | 2 | 6 | 202 | 135 | +67 | 45 |
| 5 | Jyväskylän Kiri | 24 | 10 | 3 | 6 | 5 | 207 | 181 | +26 | 42 |
| 6 | Puijon Pesis, Kuopio | 24 | 5 | 7 | 3 | 9 | 180 | 177 | +3 | 32 |
| 7 | Muhoksen Pallo-Salamat | 24 | 5 | 4 | 4 | 11 | 171 | 235 | -64 | 27 |
| 8 | Lievestuoreen Kisa | 24 | 3 | 7 | 4 | 10 | 168 | 226 | -58 | 27 |
| 9 | Ylivieskan Kuula | 24 | 3 | 5 | 6 | 10 | 187 | 222 | -35 | 25 |
| 10 | Ulvilan Pesä-Veikot | 24 | 3 | 5 | 6 | 10 | 177 | 256 | -79 | 23 |
| 11 | Vähänkyrön Viesti | 24 | 3 | 3 | 7 | 11 | 160 | 195 | -35 | 22 |
| 12 | Jyväskylän Lohi | 24 | 0 | 5 | 2 | 17 | 102 | 248 | -146 | 12 |

Haminan Palloilijat nousee suoraan Superpesikseen kaudelle 2018, Jyväskylän Lohi putoaa suoraan Suomensarjaan kaudeksi 2018.
Lopulliset sijoitukset

| Sija | Joukkue |
| --- | --- |
15.: Haminan Palloilijat
16.: Siilinjärven Pesis
17.: Pöytyän Urheilijat
18.: Manse PP
19.: Jyväskylän Kiri
20.: Puijon Pesis
21.: Muhoksen Pallo-Salamat
22.: Lievestuoreen Kisa
23.: Ylivieskan Kuula
24.: Ulvilan Pesä-Veikot
25.: Vähänkyrön Viesti
26.: Jyväskylän Lohi
Mike Newton (kilpa-autoilija)

Newton vuonna 2009.
Mike Newton (s. 14. huhtikuuta 1960 Manchester, Englanti) on AD Groupin toimitusjohtaja ja kilpa-autoilija, joka on kilpaillut FIA GT Championship -sarjassa sekä kestävyyskilpailuissa. Hän voitti Le Mansin 24 tunnin ajoissa LMP2-luokassa vuosina 2005 ja 2006.
Minicoy

Minicoy
Malikun atolli kuvattuna kansainväliselta avaruusasemalta
| --- | --- |
Muut nimet:  Maliku
Sijainti:  Lakshadweep Intia
Merialue:  Intian valtameri
Korkein kohta:  2  m 
| --- | --- |
Asukasluku:  9 495
Kieli:  divehi
muokkaa - muokkaa wikitekstiä - muokkaa Wikidataa
Minicoyn saari eli Maliku on  Intian Lakshadweepin liittovaltioalueen toiseksi suurin ja eteläisin saari, pituudeltaan pohjoisesta etelään noin 10 kilometriä. Minicoy on ainoa Malikun atollin asuttu saari. Saaren väkiluku on 9 495 (2001). Siellä kasvava puusto on lähes yksinomaan kookospähkinäpalmuja. Sen maamerkkejä on korkea majakka. Saarella puhuttu kieli on Malediivien virallinen kieli divehin kieli, ja kulttuurisesti ja maantieteellisesti saari on lähempänä Malediiveja.
Lakshadweepin kartta
Saarella on yksitoista kylää: Kendifarty, Fallessery, Kudehi, Funhilolu, Aloodi, Sedivalu, Rammedu, Boduathiri, Aoumagu, Bada, Etelä-Bandarum. Saaren majakka rakennettiin, kun Suezin kanava oli otettu käyttöön. Päätös majakan rakentamisesta tehtiin 1882, ja se otettiin käyttöön 1885.
Saaren omistuksesta ei ole yksimielisyyttä. Virallisesti se kuuluu Intiaan, mutta Malediivit katsoo sen kuuluvan itselleen.
Aiheesta muualla

Kuvia tai muita tiedostoja aiheesta Minicoy Wikimedia Commonsissa
Minicoyn saari
paikallisen kielen opas
Medved

| Medved Медведь |
| --- | --- |
 Medved
 Koordinaatit: 58°17′53″N, 30°30′53″E 
Valtio:  Venäjä
Subjekti:  Novgorodin alue
Piiri:  Šimskin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  579,66 km²
Väkiluku (2012):  2 700
 
 Kunnan kotisivu 
Infobox OKVirheellinen NIMI-arvo: 
Medved (ven. Медведь) on maalaiskunta ja sen keskuskylä Novgorodin alueen Šimskin piirissä Venäjällä. Se sijaitsee Mšagajoen varrella 14 kilometriä Šimskistä luoteeseen. Kylässä on 1 000 ja kunnassa 2 700 asukasta (vuonna 2012).
Maantiede ja asutus

Medvedin kunnan pinta-ala on 579,66 neliökilometriä. Se rajoittuu pohjoisessa Batetskin ja koillisessa Novgorodin piireihin, idässä ja kaakossa Šimskin kaupunkikuntaan, etelässä Soltsyn piiriin ja lännessä Šimskin piirin Utorgošin maalaiskuntaan. Pinta-alasta 78,7 % on metsää ja 5,7 % maatalousmaata
Seutu kuuluu Ilmajärven alankoon, jonka maisemaa leimaavat laajat suoalueet. Kunnan läpi virtaa Šelonin sivujoki Mšaga. Hyötykaivannaisiin kuuluvat turve, hiekka ja sora.
Keskuskylän lisäksi kuntaan kuuluu 24 kylää: Bolšije Ugorody, Gornoje Veretje, Klevenets, Kostkovo, Ljubatš, Malyje Ugorody, Menjuša, Mežnik, Nižni Prihon, Novoje Veretje, Raglitsy, Šarok, Sosenka, Staroje Veretje, Staryi Medved, Štšelino, Ušno, Vanets, Verhni Prihon, Veška, Vysokovo, Vzjezdy, Zakibje ja Zaretšje Kahden–kolmensadan asukkaan kyliä ovat Verhni Prihon, Staryi Medved, Menjuša ja Zakibje.
Liikenne, talous ja palvelut

Medvedin kautta kulkee Šimskin ja Utorgošin välinen maantie, jolta on yhteys Novgorodin ja Pihkovan väliselle A116-valtatielle. Lähin rautatieasema on Utorgošissa.
Tärkein elinkeino on maatalous. Kunnan alueella toimii lihaa, perunaa ja vihanneksia tuottava maatalousyritys Medved, yhdeksän yksityistilaa ja 1 100 asukkaiden palstaviljelmää. Teollisuutta edustavat ompelimo ja sahalaitos.
Talouden kehitysnäkymät liittyvät kunnan läpi kulkevaan Itämeren öljyputkeen (BTS-2), jonka ensimmäinen vaihe otettiin käyttöön vuonna 2012. Menjušan lähellä sijaitseva väliasema NPS-7 pumppaa öljyä Laukaansuun satamaan ja Kirišin jalostamolle. Suunnitteilla on myös kaapelitehtaan rakentaminen sekä lakkautetun varuskunta-alueen käyttöönotto.
Keskuskylän palveluihin kuuluvat lastentarha, koulu, kulttuuritalo, kirjasto ja pieni poliklinikka. Eräitä julkisia palveluja on myös muissa kylissä.
Nähtävyydet

Seudulla on muinaisia asuin- ja hautapaikkoja. Rakennusmuistomerkkeihin kuuluvat Vasili Stasovin suunnittelema Medvedin varuskunta-alue, Bolšije Ugorodyn, Medvedin ja Menjušan kirkot sekä Medvedin vanhat asuin- ja julkiset rakennukset. Historialliset kohteet liittyvät Venäjän kansalaissotaan ja toiseen maailmansotaan. Medvedissä toimii kotiseutumuseo ja Novgorodin alueen vanhin kansanteatteri
Aiheesta muualla

Medvedin kunnan sivusto (venäjäksi)
Massimo Girotti

| Massimo Girotti |
| --- | --- |
 Girotti vuoden 1943 elokuvassa Riivaajat.
Henkilötiedot
Syntynyt: 18. toukokuuta 1918 Mogliano, Macerata, Italia
Kuollut: 5. tammikuuta 2003 (84 vuotta) Rooma, Italia
Ammatti:  näyttelijä
Aiheesta muualla
IMDb 
Elonet
Massimo Girotti (18. toukokuuta 1918 – 5. tammikuuta 2003) oli italialainen elokuvanäyttelijä, jonka pitkän uran viimeiseksi rooliksi jäi työ Ferzan Özpetekin elokuvassa Katseet ikkunassa.
Taustaa

Marchen alueella Italian keskiosassa syntynyt Massimo Girotti opiskeli ennen näyttelijänuraansa oikeustieteitä sekä kunnostautui useissa urheilulajeissa, erityisesti uimarina, toimien myös vesipallomaalivahtina pääsarjatasolla 1930-luvulla.
Valkokankaalla ja näyttämölla

Atleettisen olemuksensa ja Teresa Franchinin johdolla suoritettujen näyttelijäopintojen myötä Girotti alkoi saada tilaisuuksia elokuvamaailmassa. Ensimmäistä pientä roolia draamassa Dora Nelson (1939) seurasi muutamaa vuotta myöhemmin pääosa Alessandro Blasettiin historiallissävytteisessä fantasiaspektaakkelissa Rautakruunu (La corona di ferro, 1941).
Näyttelijäntöistä arvostetuin lienee kulkuri Ginon rooli Luchino Viscontin neorealistisessa varhaisteoksessa Riivaajat (1943). Yli kuusi vuosikymmentä kestäneen, ja lukemattomia erilaisia tehtäviä niin elokuvissa kuin teatterissa käsittäneen uransa aikana Massimo Girotti ehti työskennellä Viscontin ohella mm. Pietro Germin, Roberto Rossellinin, Vittorio de Sican, Pier Paolo Pasolinin, Bernardo Bertoluccin ja Ettore Scolan kanssa. Vastanäyttelijöistä voidaan mainita esimerkiksi Clara Calamai, Elli Parvo, Alida Valli, Lucia Bosè ja Silvana Pampanini.
Henkilönä

Yksityisyydestään tiukasti kiinni pitänyt ja Roomaan juurtunut Marchen kasvatti oli poliittiselta vakaumukseltaan vahvasti vasemmalla.
Otteita filmografiasta

Dora Nelson (1939)
La corona di ferro (1941)
I pirati della Malesia (1941)
Un Pilota ritorna (1942)
Ossessione (Riivaajat) (1943)
La porta del cielo (1945)
Caccia tragica (1946)
Un giorno nella vita (1946)
In nome della legge (1949)
Cronaca di un amore (1950)
Senso (1954)
Venere Imperiale (1962)
Teorema (1968)
The Red Tent (1969)
Medea (1969)
Viimeinen tango Pariisissa (1972)
Monsieur Klein (1976)
Passione d'amore (1981)
Quo Vadis? (1985)
Katseet ikkunassa (2003)
Aiheesta muualla

Massimo Girotti Elonetissä.
Mitrohinin arkisto

Mitrohinin arkisto on Neuvostoliiton turvallisuuspalvelu KGB:n arkistoista paljastettujen asiakirjojen kokoelma. Sen paljastaja Vasili Mitrohin (1922–2004) toimi KGB:n upseerina ja arkistonhoitajana.
Mitrohin sai vuonna 1972 tehtäväkseen organisoida KGB:n ulkomaisten operaatioiden arkiston muuton toiseen osoitteeseen. Mitrohin pääsi muuton yhteydessä käsiksi kaikkiin KGB:n ulkomaisten operaatioiden salaisimpiin asiakirjoihin 60 vuoden ajalta. Hän kiinnostui papereista ja päätti tuoda ne julkisuuteen kopioimalla niitä muistilapuille, jotka hän kuljetti ulos rakennuksesta kenkiensä sisällä. Myöhemmin hän kuljetti asiakirjat paperikopioina muistivihkonsa välissä. Vuonna 1992 hän loikkasi Isoon-Britanniaan arkistonsa kanssa.
Arkiston tärkeimmät tiedot on julkistettu professori Christopher Andrewin teoksessa The Mitrokhin Archive. Monet sen tiedoista ovat hämmästyttäviä. Esimerkiksi erään paljastuksen mukaan Neuvostoliiton johtajat epäröivät ryhtyä Tšekkoslovakian miehitykseen vuonna 1968, mutta samaan aikaan KGB suunnitteli peittävänsä operaation aikana sen aiheuttaman kohun saastuttamalla öljyvuodolla Bodenjärven Alpeilla sekä murhauttavansa tšekkoslovakialaisten kommunistijohtajien venäläissyntyisiä vaimoja ja syyttävänsä siitä vastavallankumouksellisia. Juri Andropovin kaudella suunniteltiin esimerkiksi länsijohtajien murhaamista kirjepommeilla.
Aiheesta muualla

Mitrohinin arkistokokoelma Wilson Center Digital Archivessa
McIntoshin piirikunta (Pohjois-Dakota)

McIntoshin piirikunta (engl. McIntosh County) on Yhdysvaltojen Pohjois-Dakotan osavaltiossa sijaitseva piirikunta. Sen väkiluku oli 2 530 vuonna 2020. Piirikunnan hallintokeskus on Ashleyn kaupunki ja suurin kaupunki on Wishek. Piirikunta on perustettu vuonna 1883.
Väestö

Vuonna 2020 McIntoshin piirikunnan 2 530 asukkaasta valkoisia oli 96,6 %, aasialaisia 1,0 %, mustia 0,8 % ja alkuperäisasukkaita 0,8 %. Vuonna 2019 20,6 % asukkaista puhui kotonaan jotain muuta kieltä kuin englantia ja 3,3 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta McIntoshin piirikunta (Pohjois-Dakota) Wikimedia Commonsissa
Melissa Etheridge

| Melissa Etheridge |
| --- | --- |
 Melissa Etheridge esiintymässä vuonna 2008.
Henkilötiedot
Syntynyt: 29. toukokuuta 1961 (ikä 63) Leavenworth, Kansas
Kansalaisuus:   Yhdysvallat
Puoliso:  Tammy Lynn Michaels (vih. 2003; ero 2010) Linda Wallem (vih. 2014)
Muusikko
Laulukielet:  englanti
Tyylilajit:  rock ja folk rock 
Soittimet:  kitara ja piano 
Levy-yhtiöt:  Island Records 
Aiheesta muualla
www.melissaetheridge.com
  [ Muokkaa Wikidatassa ] [ ohje ]  
Melissa Lou Etheridge (s. 29. toukokuuta 1961 Leavenworth, Kansas) on Oscarilla ja kahdella Grammylla palkittu yhdysvaltalainen rockmuusikko.